أحمد صفريوي، تولد ف 1915 ف فاس ؤ مات ف 25 فبراير 2004 ف رّباط، كان كتاتبي ؤ صحافي مغريبي ب لفرانصاوية. كيتعتابر صفريوي من لمؤسسين د لأدب لمغريبي لمكتوب ب لفرانصاوية، ؤ كان كيتلقب ب "پيير لوتي لمغريبي". تولد صفريوي ف فاس ف 1915 وسط من عائيلة أمازيغية، ؤ كبر ف لمدينة لقديمة د فاس. مورما قرا ف لمسيد ؤ كمل قرايتو لجاميعية، خدم نايب د لمدير د متحف لبطحاء. كان خدم صحافي ف جورنال ب لفرانصاوية "عمل شّعب". ف 1949، ولا أول مغريبي كيربح لجايزة لأدبية د لمغريب، علا لكتاب ديالو "تسبيحة لعنبر". توفا صفريوي ف 25 فبراير 2004، ؤ تدفن ف مقبرة شوهادا د رّباط. Le Chapelet d'ambre (بلفرانساوية). باريز: Julliard. 1949. ص. 224. La Boîte à merveilles (بلفرانساوية). باريز: Le Seuil. 1954. ص. 185. La Maison de servitude (بلفرانساوية). لجزائر لعاصمة: SNED. 1973. ص. 126. Le Jardin des sortilèges ou le parfum des légendes (بلفرانساوية). باريز: L'Harmattan. 1989. ص. 158. ردمك 2296185266. L'Aveugle Baba Abdallah (بلفرانساوية).